Жалба, подадена на 11 ноември 2015 г. — Frame/СХВП - Bianca-Moden (BIANCALUNA)
(Дело T-627/15)
Език на жалбата: английски
Страни
Жалбоподател: Frame Srl (San Giuseppe Vesuviano, Италия) (представители: M. Borghese, R. Giordano, и E. Montelione, lawyers)
Ответник: Служба за хармонизация във вътрешния пазар (марки, дизайни и модели) (СХВП)
Друга страна в производството пред апелативния състав: Bianca-Moden GmbH & Co. KG (Ochtrup, Германия)
Данни за производството пред СХВП
Заявител на спорната марка: жалбоподателят
Спорна марка: словна марка на Общността „BIANCALUNA“ — заявка за регистрация № 11 251 808
Производство пред СХВП: производство по възражение
Обжалвано решение: решение на пети апелативен състав на СХВП от 7 август 2015 г. по преписка R 2952/2014-5
Искания
Жалбоподателят моли Общия съд:
да отмени обжалваното решение и/или
да върне преписката на СХВП, за да бъде надлежно разгледана вероятността от объркване, като се вземат предвид резултатите от представеното от Bianca-Moden GmbH & Co. KG доказателство за използването,
да осъди СХВП да заплати разноските, направени пред първата инстанция, както и тези по настоящото производство,
при условията на евентуалност да измени обжалваното решение, като допусне регистрацията на марката за следните стоки от клас 25: бельо, пижами, тениски, дамски пликчета.
Изложени основания
Неправилно тълкуване на Регламент № 207/2009 при избора на само едно по-ранно право,
Неправилно тълкуване на Регламент № 207/2009 при преценката на вероятността от объркване между конфликтните знаци.
____________